APSTIPRINĀTS

ar VAS “Latvijas dzelzceļš” iepirkuma komisijas

2022.gada 13.jūnija 4.sēdes protokolu

**Sarunu procedūrā ar publikāciju “Saimniecības preču piegāde SIA “LDZ ritošā sastāva serviss” vajadzībām”**

(iepirkuma identifikācijas Nr. LDZ 2022/99-SPA)

(turpmāk – iepirkums)

**Skaidrojums Nr.1**

Iepirkuma komisijas sniegtā atbilde pēc ieinteresētā piegādātāja jautājuma (saņemts 09.06.2022.):

|  |  |  |
| --- | --- | --- |
|  | **Jautājums** | **Atbilde** |
|  | *09.06.2022.* | *13.06.2022.* |
| 1. | Komentārs pie iepirkuma nolikuma 3.pielikuma (līguma projekts) 2.1.punkta otrā teikuma:*Šis teikums ir lieks. Jo būs mazumtirdzniecības cenas ar atlaidi, kā norādīts punktā 2.2.* | Saskaņā ar iepirkuma nolikuma dokumentos noteikto līgumā tiek noteikta atlaides likme **un** vienības cenas (EUR bez PVN) tehniskajā specifikācijā (iepirkuma nolikuma 1.pielikums) noteiktajam preču klāstam (skat. iepirkuma nolikuma 2.3.punktu, līguma projekta 2.1.punkta otro teikumu).Iepirkuma komisija vērš uzmanību uz to, ka fiksētās piedāvājuma cenas tiek izmantotas, lai izvērtētu piedāvājumu saskaņā ar iepirkuma nolikuma 4.1.punktā noteikto kritēriju.Līdz ar to par šajā punktā izskatīto komentāru grozījumi iepirkuma nolikuma dokumentos netiek veikti. |
| 2. | Komentārs pie iepirkuma nolikuma 3.pielikuma (līguma projekts) 2.13.- 2.15.punktiem:*Būtu jāparedz arī iespējas pārskatīt Preču cenas pamatojoties uz PIL 61.panta 3 daļas 3 punktu. Kad Pasūtītājam rodas neparedzēti gadījumi. Jo Preču cenas mainās stundu laikā, nevis gadu laikā.* | Saskaņā ar Publisko iepirkumu likumu (turpmāk – PIL) 61.panta 3.daļas 3.punktu būtiskus iepirkuma līguma grozījumus var veikt, ja tie ir nepieciešami tādu iemeslu dēļ, kurus pasūtītājs iepriekš nevarēja paredzēt.Pašreizējā situācijā cenu svārstības ir kļuvušas ierastas tirdzniecības jomā, kā tas tiek minēts arī jautājuma uzdevēja komentārā, tad šajā gadījumā nebūtu uzskatāms par tādu apstākli, ko piegādātājs kā nozares speciālists iepriekš nevarēja paredzēt PIL 61.panta 3.daļas 3.punkta izpratnē.Vienlaikus Iepirkuma komisija vērš uzmanību uz to, ka pasūtītājs šo iepirkumu organizē nevis saskaņā ar PIL, bet saskaņā ar “Latvijas dzelzceļš” koncerna iekšējos normatīvajos aktos noteikto kārtību (skat. iepirkuma nolikuma 1.2.4.punktu).Papildus vēršam uzmanību uz to, ka pircējs līguma ietvaros iegādājas preces pēc faktiskās nepieciešamības un pircējam nav pienākums iepirkt precīzi tehniskajā specifikācijā norādīto preču klāstu un apjomus (iepirkuma nolikuma 1.pielikuma otrais paragrāfs). Saskaņā ar iepirkuma nolikumā aprakstīto darījuma struktūru, pircējam ir tiesības iegādāties vairumu preču tieši ar atlaides likmi (preču nomenklatūru skatīt iepirkuma nolikuma 2.2.punktā un iepirkuma nolikuma 1.pielikuma, kas tiks pievienots arī līgumam, 1.teikumā) un fiksētas cenas tiek noteiktas vienīgi nelielai daļai no nepieciešamajām precēm.Lai arī tikai nelielai daļai preču tiek fiksētas cenas no līguma ietvaros kopējās nepieciešamās iegādājamās preču nomenklatūras un ņemot vērā pastāvošās tendences cenu svārstībām, lai daļēji mazinātu finansiālo slogu, līguma projekta 2.13.-2.15.punktā tika ietverti priekšnosacījumi preču indeksācijai, bet Iepirkuma komisija piekrīt līguma 2.15.punktā noteikto termiņu samazināt līdz 3 mēnešiem.Ņemot vērā minēto, iepirkuma nolikuma 3 pielikuma 2.15.punktā tiek veikti atbilstoši grozījumi. Lūdzu skatīt detalizētāk iepirkuma nolikumam Grozījumus Nr.1. |
| 3. | Papildinājums pie iepirkuma nolikuma 3.pielikuma (līguma projekts) 3.2.punkta šādā redakcijā:“*Bezmaksas Preču piegāde ir pie nosacījuma, ka konkrētā pasūtījuma summa ir ne mazāka, kā EUR 500 (pieci simti eiro)*”. | Iepirkuma komisija vērš uzmanību uz to, ka nosacījumi un samaksas likmes par preču piegādi norādāmi, iesniedzot piedāvājumu iepirkuma nolikuma 2.pielikumā pievienotajā veidlapā 12.punktā.Līguma noslēgšanas gadījumā, samaksas nosacījumi par preču piegādi tiek norādīti atbilstoši pretendenta iepirkumā iesniegtajam piedāvājumam un ievērojot iepirkuma nolikuma noteikumus līguma projekta 5.7.punktā, līdz ar to par šajā punktā izskatīto komentāru grozījumi iepirkuma nolikuma dokumentos netiek veikti. |
| 4. | Iepirkuma 3.pielikuma (līguma projekts) 5.2.punktam labojums, izslēdzot frāzi “*vai Pārdevēja norādītajā interneta vietnē”* un komentārs:“*Mums nav savas interneta vietnes*”. | Iepirkuma nolikuma prasības paredz, ka iepirkuma priekšmetam atbilstošu preču klāsta pieejamība jānodrošina tieši tirdzniecības vietā, kur pircēja pārstāvim klātienē ir iespējams visu preces sortimentu apskatīt, atlasīt un iegādāties (skat. detalizētā iepirkuma nolikuma 3.3.3.punktu).Iepirkuma nolikuma 3.pielikums ir projekts noslēdzamajam līgumam, kurš tiks precizēts, atbilstoši pretendenta iepirkumā iesniegtajam piedāvājumam un ievērojot iepirkuma nolikuma noteikumus.Ņemot vērā minēto, par šajā punktā izskatīto komentāru grozījumi iepirkuma nolikuma dokumentos netiek veikti. |
| 5. | Iepirkuma nolikuma 3.pielikuma (līguma projekts) 5.6.punktam labojums, aizstājot vārdu “*bez*” ar “*par*” un vārdu “*maksu*” ar “*samaksu*”, un grozot saturu:*“Preces piegādes gadījumā Pārdevējs nodrošina par papildus samaksu Preces izkraušanu un novietošanu nevis bez maksas*”. | Iepirkuma nolikuma dokumentos nav paredzēta samaksa par Preces izkraušanu un novietošanu.Iepirkuma nolikums paredz priekšnosacījumus norādīt samaksu par piegādi un, attiecīgi, piegādātājs var ietvert cenas piedāvājumā visas attiecināmās izmaksas (iepirkuma nolikuma 2.pielikumā pievienotajā veidlapā 12.punkts).Vienlaikus aicinām ņemt vērā, ka iepirkuma rezultātā noslēdzamajam darījumam noteicošais ir preču klāsta iegāde tieši tirdzniecības vietā, ko var secināt no iepirkuma nolikuma 3.3.3.punktā un no iepriekšējās sadarbības.Ņemot vērā minēto, par šajā punktā izskatīto grozījumi iepirkuma nolikuma dokumentos netiek veikti. |
| 6. | Iepirkuma nolikuma 3.pielikuma (līguma projekts) 5.7.2.punkts papildināts, norādot konkrētu summu. | Skat. atbildi šī Skaidrojuma 3.punktā. |
| 7. | Iepirkuma nolikuma 3.pielikuma (līguma projekts) 5.10.punktā 2.teikumā labojums, aizstājot vārdu “*Pārdevējam*” ar “*Pircējam*”. | Skatīt grozījumus Nr.1. |
| 8. | Iepirkuma nolikuma 3.pielikuma (līguma projekts) 6.3.punkts papildināts ar vārdu “*tiešo*” un frāzi “*izņemot negūto peļņu*”, izsakot to šādā redakcijā:“*Līgumsoda samaksa neatbrīvo puses no tiešo zaudējumu (izņemot negūto peļņu) segšanas un Līguma izpildes pienākuma*”. | Skatīt grozījumus Nr.1. |
| 9. | Iepirkuma nolikuma 3.pielikuma (līguma projekts) 10.5.punkts papildināts ar vārdu “*tiešo*” un frāzi “*izņemot negūto peļņu*”, izsakot to šādā redakcijā:“*Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās tiešo zaudējumu (izņemot negūto peļņu) summas*”. | Skatīt grozījumus Nr.1. |
| 10. | Iepirkuma nolikuma 3.pielikuma (līguma projekts) 10.5.punkts labots, izslēdzot frāzi “*tajā skaitā arī attiecībā uz Līguma 9.punktā paredzēto iesniedzamo nodrošinājumu*”. | Iepirkuma komisija skaidro, ka iepirkuma nolikuma pamatdokumentā noteiktās prasības ir noteicošās, un iepirkuma nolikuma 3.pielikums ir kā forma, kura tiks precizēta pirms līguma noslēgšanas, ņemot vērā iepirkuma nolikuma noteikumus un iepirkuma rezultātā izvēlētā pretendenta (uzvarētāja) iesniegtajam piedāvājumam.Šajā gadījumā iepirkuma nolikuma 3.pielikumā ir ieviesusies drukas kļūda, kas uzskatāmībai tiek precizēta (sīkāk skat. iepirkuma nolikumam Grozījumus Nr.1). |